smcproject/ml-wiki-sentences huggingface dataset:
ജീജീഭായിയുടെ ശ്രദ്ധേയമായ ചില ജീവകാരുണ്യ പ്രവർത്തനങ്ങളിൽ താഴെ പറയുന്നവ ഉൾപ്പെടുന്നു: മാഹിം കോസ്‌വേ: മാഹിം ദ്വീപിനെ ബാന്ദ്രയുമായി ബന്ധിപ്പിക്കുന്നതിന് ഒരു കോസ്‌വേ നിർമ്മിക്കാൻ ബ്രിട്ടീഷ് സർക്കാർ വിസമ്മതിച്ചിരുന്നു.
ജംഷേട്ജിയുടെ ഭാര്യ ആവാബായ് അതിന്റെ നിർമ്മാണത്തിനായി 155,800 രൂപ ചെലവഴിച്ചു.
അവരുടെ പേരിലാണ് ഇത് അറിയപ്പെടുന്നത്.
1841-ൽ തുടങ്ങിയ പണി നാലു വർഷത്തിനു ശേഷം പൂർത്തിയായതായി കരുതപ്പെടുന്നു.
ബോംബെ നേറ്റീവ് ഹോസ്പിറ്റൽ (ഇന്നത്തെ സർ ജെ.ജെ. ഹോസ്പിറ്റൽ) പണിയാൻ 1,00,000 രൂപ സംഭാവന നൽകി.
സർ ജെ.ജെ. സ്കൂൾ ഓഫ് ആർട്ട് , സർ ജെ.ജെ. കോളേജ് ഓഫ് ആർക്കിടെക്ചർ, സർ ജെ.ജെ. ഇൻസ്റ്റിറ്റ്യൂട്ട് ഓഫ് അപ്ലൈഡ് ആർട്ട്, സേഠ് ആർ.ജെ.ജെ. ഹൈസ്കൂൾ തുടങ്ങി നിരവധി സ്ഥാപനങ്ങൾ നിർമ്മിക്കാനും അവയുടെ നടത്തിപ്പിലേക്കും അദ്ദേഹം സംഭാവന നൽകി.
തന്റെ സഹമതസ്ഥരെ സഹായിക്കുന്നതിനായി അദ്ദേഹം ജീവകാരുണ്യ പ്രവർത്തനങ്ങൾ നടത്തുകയും 1849-ൽ "സർ ജംഷേട്ജി ജീജീഭായ് പാഴ്സി ബെനവലന്റ് ഫണ്ട്" രൂപീകരിക്കുകയും ചെയ്തു.
പൂനയിലെ ജലസംഭരണിയുടെ മുഴുവൻ ചെലവിന്റെ മൂന്നിൽ രണ്ട് ഭാഗവും അദ്ദേഹം നൽകി.
ബാക്കിയുള്ളത് സർക്കാരിൽ നിന്നും ലഭിച്ചു.
1822 ജൂലൈയിൽ ഫർദുൺജി മാർസ്ബാൻ സ്ഥാപിച്ച ബോംബെ സമാചാറിന് അദ്ദേഹം ഗണ്യമായ സംഭാവന നൽകി.
1838-ൽ സർ ജംഷേട്ജി ഉൾപ്പെട്ട ഒരു സിൻഡിക്കേറ്റ് ആണ് ബോംബെ ടൈംസ് ആരംഭിച്ചത്.
1861-ൽ അത് ടൈംസ് ഓഫ് ഇന്ത്യ എന്ന് പുനർനാമകരണം ചെയ്യപ്പെട്ടു.
1859-ൽ സ്ഥാപിതമായ ജാം-ഇ-ജാംഷെഡ് പ്രസ്സിന് ജംഷേട്ജി മികച്ച സംഭാവന നൽകിയിരുന്നു.
ലണ്ടൻ ആർക്കിടെക്റ്റ് രൂപകല്പന ചെയ്ത വിക്ടോറിയ ആൻഡ് ആൽബർട്ട് മ്യൂസിയം (ഇന്നത്തെ ഡോ. ഭാവു ദാജി ലാഡ് മ്യൂസിയം ) ജംഷേട്ജി, ഡേവിഡ് സസ്സൂൺ , ജഗനാഥ് ശങ്കർസേഠ് തുടങ്ങിയ സമ്പന്നരായ ഇന്ത്യൻ വ്യവസായികളുടെയും മനുഷ്യസ്‌നേഹികളുടെയും രക്ഷാകർതൃത്വത്തോടെയാണ് നിർമ്മിച്ചത്.
1822-നും 1838-നും ഇടയിൽ, തിരക്കേറിയ ഫോർട്ട് പ്രദേശത്തെ കന്നുകാലികൾ വിക്ടോറിയ ടെർമിനസിന് എതിർവശത്തുള്ള തുറന്ന മൈതാനമായ ക്യാമ്പ് മൈദാനിൽ (ഇന്നത്തെ ആസാദ് മൈദാൻ ) സ്വതന്ത്രമായി മേയാൻ ഉപയോഗിച്ചിരുന്നു.
1838-ൽ ബ്രിട്ടീഷ് ഭരണാധികാരികൾ പല കന്നുകാലി ഉടമകൾക്കും താങ്ങാൻ കഴിയാത്ത ഒരു 'മേച്ചിൽ കൂലി' കൊണ്ടുവന്നു.
അതിനാൽ സർ ജംഷേട്ജി ജീജീഭായ് 20,000 രൂപ ചെലവഴിച്ച് താക്കൂർദ്വാറിലെ കടൽത്തീരത്തിനടുത്തുള്ള പുൽമേടുകൾ സ്വന്തം നിലക്ക് വാങ്ങി അവിടെ കാലിമേച്ചിൽ അനുവദിച്ചു.
കാലക്രമേണ ഈ പ്രദേശം മേച്ചിൽ എന്ന അർത്ഥത്തിൽ "ചർണി" എന്നറിയപ്പെട്ടു.
പിൽക്കാലത്ത് ഇവിടെ റെയിൽവേ സ്റ്റേഷൻ പണിതപ്പോൾ അതിനെ ചർണി റോഡ് എന്നായിരുന്നു വിളിച്ചിരുന്നത്.
ബെല്ലാസിസ് റോഡിൽ സർ ജെ.ജെ. ധർമ്മശാല സ്ഥാപിക്കാൻ അദ്ദേഹം 1,45,403 രൂപ നൽകി.
ഇന്നും ഇവിടെ നിന്ന് അനേകം വൃദ്ധർക്കും നിരാലംബർക്കും ഭക്ഷണവും വസ്ത്രവും പാർപ്പിടവും മരുന്നുകളും സൗജന്യമായി ലഭിക്കുന്നു.
കഴിഞ്ഞ 150 വർഷമായി അവരുടെ എല്ലാ ആവശ്യങ്ങളും ജാതി, മത, മത ഭേദമില്ലാതെ ഈ ധർമ്മശാല ഏറ്റെടുക്കുന്നു.
വയോജനങ്ങൾക്കുള്ള ഏഷ്യയിലെ തന്നെ ആദ്യത്തെ സൗജന്യ ഭവനമാണ് ഈ ധർമ്മശാല.
അയർലണ്ടിലെ ക്ഷാമം (1822), ഫ്രാൻസിലെ വെള്ളപ്പൊക്കം (1856), ബോംബെ അഗ്നിബാധ (1803), സൂറത്ത് അഗ്നിബാധ(1837) എന്നീ ദുരന്തങ്ങളിലും ജാതിയുടെയോ മതത്തിന്റെയോ വിവേചനമില്ലാതെ അദ്ദേഹം സഹായഹസ്തം നീട്ടി.
ജീജീഭായുടെ സേവനങ്ങളെ അംഗീകരിച്ചുകൊണ്ട് ബ്രിട്ടീഷ് സാമ്രാജ്യം അദ്ദേഹത്തിന് 1842-ൽ സർ ബഹുമതിയും 1857-ൽ ബാരനെറ്റ് എന്ന പാരമ്പര്യസ്ഥാനവും നൽകുകയുണ്ടായി.
ഇന്ത്യയിലെ ഒരു പ്രജയ്ക്ക് ബ്രിട്ടീഷ് സാമ്രാജ്യം ഇത്തരത്തിലുള്ള പദവികൾ നൽകിയ ആദ്യത്തെ സംഭവങ്ങളായിരുന്നു ഇവ.
1859 ഏപ്രിൽ 14-ന്, തന്റെ 74-ആം വയസ്സിൽ അദ്ദേഹം മുംബൈയിൽ നിര്യാതനായി.
ജഅഫർ അൽ-സാദിക് ജഅഫർ അൽ-സാദിക് അറബി പാഠം ജാഫർ ഇബ്നു മുഹമ്മദിന്റെ പേരും അദ്ദേഹത്തിന്റെ തലക്കെട്ടുകളിലൊന്നായ "അൽ സാദിഖ്" നാമം ജഅഫർ അൽ-സാദിക് യഥാർത്ഥ നാമം ജഅഫർ ഇബ്നു മുഹമ്മദ് ഇബ്നു അലി മറ്റ് പേരുകൾ അബൂ അബ്ദുള്ള ജനനം ഏപ്രിൽ 20, 745 മദീന , അറേബ്യ മരണം ഡിസംബർ 14,702 പിതാവ് സൈനുൽ ആബിദീൻ മാതാവ് ഫാത്വിമ അൽ‌ ഖാസിം (ഉമ്മു ഫറ്വ) ഭാര്യ ഹമീദ അൽ‌ ബാർബരിയ്യാ സന്താനങ്ങൾ മൂസാ അൽ കാളിം , ഇസ്മാഈൽ, അബ്ദുള്ള, ഇസ്ഹാഖ്, അസ്മാ, അലിഹുറൈദി, മുഹമ്മദ്, ഫാത്വിമ, ഉമ്മുഫറ്വ
ജഅഫർ ഇബ്നു മുഹമ്മദ് അൽ-സാദിക് ( അറബി : جعفر بن محمد الصادق ‬ ) (702-765 0).
അസ്സാദിഖ്, അൽ‌ ഫാളിൽ‌, അത്ത്വാഹിറ് എന്നീ പേരുകളിലറിയപ്പെടുന്നു-(As-Sadiq, Al-Fadil, and At-Tahir).
ഷിയാ മുസിംകളുടെ ആറാമത്തെ ഇമാം.
ഇസ്‌ലാമികപ്രവാചകൻ മുഹമ്മദിന്റെ പ്രപൗത്രൻ അലി ഇബ്നു ഹുസൈൻ ( സൈനുൽ ആബിദീന്റെ ) മകനായ മുഹമ്മദ് ബാക്കിറിന്റെ മകൻ ജനനം
17 റബീഉൽ‌ അവ്വൽ‌,83AH (20 ഏപ്രിൽ‌,702)ന്ന് മദീനയിൽ ‌ ജനിച്ചു.
എല്ലാ ഷിയാ വിഭാഗക്കാരും അവരുടെ ആറാം ഇമാമായി ഇദ്ദേഹത്തെ കണക്കാക്കുന്നു.
സുന്നികളുടെ പണ്ഡിത വിഭാഗത്തിലെ അനിവാര്യ ദേഹം.
ഖുറ്‌ആൻ‌, ഹദീസ്, കർമശാസ്ത്രം തുടങ്ങിയ ഇസ്ലാമിക വിഷയങൽ‌ക്ക് പുറമെ, തത്ത്വശാസ്ത്രം, ഗണിതം, ഗോളശാസ്ത്രം തുടങ്ങി നാനാ വിഷയങളിൽ‌ പണ്ഡിതനായിരുന്നു.
പ്രശസ്ത ഗണിത ശാസ്ത്രജ്ഞൻ  അൽ-ഖ്വാരിസ്മി, അബൂ ഹനീഫ, ഇബ്നു ഹയ്യാം, മാലിക് ഇബ്നു അനസ് തുടങ്ങിയവരെല്ലാം ഇദ്ദേഹത്തിന്റെ ശിഷ്യന്മാരായിരുന്നു.
765 ഡിസംബർ 14-ന്‌ മദീനയിൽ അന്തരിച്ചു.
അൽ‌ മൻ‌സൂറിനാൽ‌ വിഷം നൽകപ്പെട്ടതായി പറയപ്പെടുന്നു.
ജന്നത്തുൽ‌ ബകീഅയിൽ‌ അന്ത്യവിശ്രമം.
ഇതു കൂടി കാണുക അഹ്‌ലു ബൈത്ത് ഷിയാ ഇമാമുകളുടെ പട്ടിക അലി ബിൻ അബീത്വാലിബ്‌ ഹസൻ ഇബ്നു അലി ഹുസൈൻ ബിൻ അലി സൈനുൽ ആബിദീൻ മുഹമ്മദ് അൽ ബാഖിർ ‎ മൂസാ അൽ കാളിം അലി റിളാ അത്തക്വിയ്യ് അലി അൽ‌ ഹാദി ഹസ്സൻ‌ അൽ‌ അസ്കരി മഹ്ദി
ജംബുദ്വീപ് ഇംഗ്ലീഷ് വിലാസം https://ml.wikipedia.org/wiki/Jambudvipa അശോകന്റെ സഹസ്രാം മൈനർ റോക്ക് ശാസനയിൽ "ഇന്ത്യ" എന്നതിന് ജംബുദാപസി (സംസ്കൃതം "ജംബുദ്വപ") എന്ന പ്രാകൃത് നാമം, ഏകദേശം ബിസി 250 ( ബ്രാഹ്മി ലിപി )
പദ്മപുരാണം , വിഷ്ണുപുരാണം എന്നീ പുരാണങ്ങളിൽ ഏഴു ദ്വീപുകൾ അഥവാ ഖണ്ഡങ്ങളായാണ്‌ ലോകം വിഭജിച്ചിരിക്കുന്നത്.
ഇതിലെ പ്രധാനപ്പെട്ട ഒരു ഖണ്ഡമാണ്‌ ജംബുദ്വീപ് അഥവാ ജംബുദ്വീപം .
ജംബുദ്വീപിലെ ഒന്നാമത്തെ രാജ്യമായാണ്‌ ഭാരതം ഈ പുരാണങ്ങളിൽ പരാമർശിക്കപ്പെടുന്നത് .
ജംബുദ്വീപിന്റെ വടക്കേ അതിര്‌ വക്ഷു അതായത് ഇന്നത്തെ അമു ദര്യ നദി ആണെന്നും പറയുന്നു ‌.
ലോകം സപ്തദ്വീപുകൾ കൊണ്ട് നിർമ്മിക്കപ്പെട്ടവയാണെന്നും അവയ്ക്കിടയിൽ സപ്തസാഗരങ്ങൾ ആണ് എന്നുമാണ് ഹിന്ദു മതഗ്രന്ഥങ്ങളിൽ സൂചിപ്പിക്കുന്നത് .
ഒരു കാലത്ത് ഇന്ത്യ ഉൾപ്പെടുന്ന ഭൂഭാഗം ഒരു ദ്വീപായിരുന്നു എന്ന ധ്വനിയാണ് ഇതിൽ നിന്ന് വ്യക്തമാകുന്നത്.
മറ്റ് ആറ്  ദ്വീപുകൾ  താഴെപ്പറയുന്നു.
പ്ലക്സദ്വീപ് സത്മലി ദ്വീപ് കൂശദ്വീപ് ക്രൌഞ്ച ദ്വീപ് ശകദ്വീപ് പുഷ്കരദ്വീപ് പേരിനു പിന്നിൽ
ജാംബ എന്ന മരത്തിൽ നിന്നാവണം ജംബുദ്വീപ് എന്ന പേർ വന്നത്?
ജംബു ദ്വീപില് നിന്ന് ജാംബ എന്ന ചെടിയുടെ പേർ ഉണ്ടായതാവാനും വഴിയുണ്ട് .
ഫലകചലനസിദ്ധാന്തപ്രകാരം ഇന്ത്യ രൂപം കൊണ്ട വിധം അവലംബം ↑ {{ cite book }} :  CS1 maint: unrecognized language ( link ) ↑ ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help )
(ജംബു ഫലം എന്നറിയപ്പെടുന്നത് ഞാവൽ പഴത്തെയാണ്..
ഒരുകാലത്ത് ഭാരതം മുഴുവൻ ഞാവൽ  വൃക്ഷങ്ങളെ ക്കൊണ്ട് നിറഞ്ഞതായിരുന്നു എന്നുപറയപ്പെടുന്നു അതാണ്  ആപേരിനാധാരം )
ജംബോൻഗാൻ ദ്വീപ്
മലേഷ്യയിലെ സബാഹ് പ്രവിശ്യയുടെ വടക്കൻ തീരത്തിനടുത്ത് സ്ഥിതിചെയ്യുന്നു.
ഇത് സബാഹ് പ്രവിശ്യയിൽപ്പെട്ട വലിയ ദ്വീപുകളിൽ ഒന്നാണ്.
ഈ ദ്വീപിന്റെ തെക്കുകിഴക്കാണ് ജംബോൻ-ഗാൻ പട്ടണം സ്ഥിതിചെയ്യുന്നത്.
ഈ ദ്വീപിലെ ഏറ്റവും ഉയരം കൂടിയ ഭാഗം ബുലി ഗന്തുൻഗാൻ മലയാണ്.
ഇത് സമുദ്രനിരപ്പിൽനിന്നും 156 മീറ്റർ ഉയരത്തിലാണു സ്ഥിതിചെയ്യുന്നത്.
ഗാലറി Jambongan Island seen from satellite ഇതും കാണൂ List of islands of Malaysia അവലംബം ↑ Sailing Directions (Enroute) - Borneo, Jawa, Sulawesi and NUsa Tenggara , United States Navy Publication 163, Sector 10 No. 10.67, 2002; accessed 6 February 2012
ജംഷഡ്ജി ടാറ്റ ഇംഗ്ലീഷ് വിലാസം https://ml.wikipedia.org/wiki/Jamsetji_Tata
ടാറ്റ ഗ്രൂപ്പിന്റെ സ്ഥാപകനാണ് ജംഷഡ്ജി ടാറ്റ .
( മാർച്ച് 3 , 1839 - മേയ് 19 , 1904).
ഗുജറാത്തിലെ പുരാതനനഗരങ്ങളിലൊന്നായ നവ്‌സാരിയിലാണ്‌ അദ്ദേഹം ജനിച്ചത്.
പേർഷ്യയിൽ നിന്നും ഇന്ത്യയിലേക്കുവന്ന പാർസികളുടെ വംശപരമ്പരയാ‍ണ് ടാറ്റാ കുടുംബം.
ഈ താവഴിയിലെഒരു പുരോഹിതകുടുംബം പതിനാറാം നൂറ്റാണ്ടിലാണ് ടാറ്റ എന്ന പേരുസ്വീകരിക്കുന്നത്.
പിതാവു നുസ്സർവാൻജി ടാറ്റ, മാതാവ് ജീവൻബായി ടാറ്റ..
ഇന്ത്യൻ വ്യവസായത്തിന്റെ പിതാവായി അദ്ദേഹത്തെ കണക്കാക്കപ്പെടുന്നു.
വ്യവസായതൽ‌പ്പരനായ നുസ്സർവാൻ‌ജിക്ക് പതിനെട്ടാം വയസ്സിലുണ്ടായ പുത്രനാണ് ഇന്ത്യൻ വ്യവസായ സാ‍മ്രാജ്യത്തിന്റെ അടിത്തറപാകിയ ജംഷഡ്ജി നുസ്സർവാൻ‌ജി ടാറ്റ ജീവിതരേഖ
1839 മാർച്ച് 3 നാണ്‌ ജംഷഡ്ജി ജനിച്ചത്.
സൂററ്റിനടുത്ത നവസാരിയാണ്‌ ജന്മദേശം.
എൽഫിൻസ്റ്റൺ കോളേജിൽ പഠനം തുടങ്ങിയെങ്കിലും പാതിവഴിയിൽ ഉപേക്ഷിച്ച് വ്യാപാര കാര്യങ്ങളിൽ മുഴുകി.
20 വയസ്സുള്ളപ്പോൾ അച്‌ഛൻ നുസ്സർവാൻജിയുടെ ചൈനയുമായുള്ള വ്യാപാരം ഏറ്റെടുത്തു നടത്താൻ ആരംഭിക്കുന്നു.
തുടർന്ന് ബ്രിട്ടൻ , ഹോങ്കോങ്ങ് എന്നിവിടങ്ങളിൽ താമസിക്കുന്നു.
ബ്രിട്ടീഷ് സൈന്യവുമായി ഉണ്ടാക്കിയ വ്യാപാരക്കരാർ ടാറ്റയ്ക്ക് നേട്ടമായി ഭവിക്കുന്നത് ഈ കാലയളവിലാണ്‌.
1859-ൽ വ്യാപാര ചുമതല അദ്ദേഹത്തിന്റെ നിയന്ത്രണത്തിലായി.
1872 ൽ തന്നെ മുംബെയിൽ അലക്സാന്ദ്രാ മിൽസ് എന്ന നൂൽ കമ്പനി തുടങ്ങി.
തുടർന്ന് 1877 ൽ നാഗ്പ്പൂരിൽ എമ്പ്രസ് മിൽ എന്ന തുണീക്കമ്പനി തുടങ്ങി.
തൊഴിലാളികൾക്കേർപ്പെടുത്തിവന്ന ആനുകൂല്യങ്ങൾ ജംഷഡ്ജിയെ വ്യത്യസ്തനായ മുതലാളിയാക്കി.
മുംബെയിൽ സ്ഥിരതാമസം തുടങ്ങിയവേളയിൽ ദാദാഭായ് നവറോജി , ഫിറോസ് ഷാ മേത്ത എന്നിവരുമായി സൗഹൃദത്തിലായി.
1883 ൽ മേത്തയോടൊന്നിച്ച് റിപ്പൺ ക്ലബ് എന്ന രാഷ്ട്രീയ സംഘടനയുണ്ടാക്കി.
സ്വദേശി പ്രസ്ഥാനവുമായി ബന്ധപ്പെട്ട് സ്വദേശി തുണിമിൽ സ്ഥാപിച്ചത് ജംഷഡ്ജി ടാറ്റയാണ്‌.
1904 മെയ് 19 ന്‌ ജർമ്മനിയിലെ ബാഡ്ന്യൂഹോമിൽ വെച്ചാണ്‌ ജെ. എൻ. ടാറ്റ അന്തരിച്ചത്.
ലണ്ടനിലെ ബ്രൂക്ക് വുഡ് ശ്മശാനത്തിൽ അന്ത്യവിശ്രമം കൊള്ളുന്നു.
തുടങ്ങിവെച്ച സം‌രംഭങ്ങൾ 1898 - ഗവേഷണ ഇൻസ്റ്റിറ്റ്യൂട്ട് സ്ഥാപിച്ചു 1903 - താജ് മഹൽ ഹൊട്ടൽ തുറന്നു.
അവലംബം Jamsetji Tata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ http://www.webindia123.com/personal/industry/tata.htm
മാതൃഭൂമി ഹരിശ്രീ 2007 സപ്തംബർ
ജംബുകൻ (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Vulpecula_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ ജംബുകൻ (Vulpecula).
ജായര , അയംഗിതി , ഗരുഡൻ രാശികളിലെ α {\displaystyle \alpha } നക്ഷത്രങ്ങൾ ചേർന്ന് ആകാശത്ത് നിർമ്മിക്കുന്ന ഗ്രീഷ്മ ത്രികോണത്തിന്റെ നടുവിലാണ്‌ ഇതിന്റെ സ്ഥാനം.
ഇതിലെ നക്ഷത്രങ്ങളുടെ പ്രകാശമാനം വളരെ കുറവായതിനാൽ തിരിച്ചറിയാൻ വളരെ ബുദ്ധിമുട്ടായ ഒരു നക്ഷത്രരാശിയാണ്‌ ഇത്.
ഈ പേര് ലതിൻ ആണ് അർഥം ചെറിയ കുറുകൻ ജ്യോതിശാസ്ത്രവസ്തുക്കൾ ഡംബ്‌ബെൽ നീഹാരിക
M27 എന്ന ഒരു മെസ്സിയർ വസ്തു ഈ നക്ഷത്രരാശിയിലുണ്ട്.
ഡംബ്‌ബെൽ നീഹാരിക എന്നറിയപ്പെടുന്ന ഇത് ഏറ്റവുമാദ്യം കണ്ടുപിടിക്കപ്പെട്ട പ്ലാനറ്ററി നീഹാരികയാണ്‌ .
ചാൾസ് മെസ്സിയറാണ്‌ 1764-ൽ ഇത് കണ്ടെത്തിയത്.
1967-ൽ ആന്റണി ഹ്യൂവിഷും ജോസലിൻ ബെല്ലും ചേർന്ന് കണ്ടെത്തിയ ആദ്യത്തെ പൾസാറായ PSR B1919+21 ഈ നക്ഷത്രരാശിയിലാണ്‌.
കോട്‌ഹാങ്ങർ എന്നറിയപ്പെടുന്ന ഓപ്പൺ ക്ലസ്റ്ററായ ബ്രോക്കി താരവ്യൂഹവും ഈ നക്ഷത്രരാശിയിലാണ്‌.
ജംഷഡ്പൂർ ലോക്സഭാ മണ്ഡലം ഇംഗ്ലീഷ് വിലാസം https://ml.wikipedia.org/wiki/Jamshedpur_Lok_Sabha_constituency
ഇന്ത്യയിലെ ഝാർഖണ്ഡ് സംസ്ഥാനത്തെ 14 ലോക്സഭ മണ്ഡലങ്ങളിൽ ഒന്നാണ് ജംഷഡ്പൂർ ലോക്സഭാ മണ്ഡലം .
ഈസ്റ്റ് സിംഗ്ഭൂം ജില്ല മുഴുവൻ ഉൾക്കൊള്ളുന്നതാണ് ഈ ലോക്സഭാമണ്ഡലം.
ജംഷഡ്പൂർ ലോക്സഭാ മണ്ഡലത്തിൽ താഴെപ്പറയുന്ന ആറ് നിയമസഭ മണ്ഡലങ്ങൾ ഉൾപ്പെടുന്നു.
# പേര് ജില്ല അംഗം പാർട്ടി 44 ബഹറഗോറ കിഴക്കൻ സിംഗ്ഭും സമീർ മൊഹന്തി ജെഎംഎം 45 ഘട്ടശില (എസ്. ടി. രാംദാസ് സോറൻ ജെഎംഎം 46 പോട്ട്ക (എസ്. ടി. സഞ്ജീബ് സർദാർ ജെഎംഎം 47 ജുഗസലൈ (എസ്. സി.) മംഗൾ കാളിന്ദി ജെഎംഎം 48 ജംഷഡ്പൂർ ഈസ്റ്റ് സരയൂ റോയ് ഇൻഡ് 49 ജംഷഡ്പൂർ വെസ്റ്റ് ബന്ന ഗുപ്ത ഐഎൻസി പാർലമെന്റ് അംഗങ്ങൾ വർഷം.
പേര് പാർട്ടി 1957 മൊഹീന്ദ്ര കുമാർ ഘോഷ് ഇന്ത്യൻ നാഷണൽ കോൺഗ്രസ് 1962 ഉദയ്കർ മിശ്ര കമ്മ്യൂണിസ്റ്റ് പാർട്ടി ഓഫ് ഇന്ത്യ 1967 എസ്. സി. പ്രസാദ് ഇന്ത്യൻ നാഷണൽ കോൺഗ്രസ് 1971 സർദാർ സ്വരാൻ സിംഗ് സോഖി 1977 രുദ്ര പ്രതാപ് സാരംഗി ജനതാ പാർട്ടി 1980 1984 ഗോപേശ്വർ ഇന്ത്യൻ നാഷണൽ കോൺഗ്രസ് 1989 ശൈലേന്ദ്ര മഹതോ ജാർഖണ്ഡ് മുക്തി മോർച്ച 1991 1996 നിതീഷ് ഭരദ്വാജ് ഭാരതീയ ജനതാ പാർട്ടി 1998 ആഭ മഹാതോ 1999 2004 സുനിൽ മഹാതോ ജാർഖണ്ഡ് മുക്തി മോർച്ച 2007^ സുമൻ മഹാതോ 2009 അർജുൻ മുണ്ഡ ഭാരതീയ ജനതാ പാർട്ടി 2011^ അജോയ് കുമാർ ജാർഖണ്ഡ് വികാസ് മോർച്ച 2014 ബിദ്യുത് ബാരൻ മഹാതോ ഭാരതീയ ജനതാ പാർട്ടി 2019 തിരഞ്ഞെടുപ്പ് ഫലം 2024 2024 Indian general election : Jamshedpur പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. ബിദ്യുത് ബാരൻ മഹാതോ JMM NOTA നോട്ട Majority Turnout gain from Swing 2019 2019 Indian general elections : Jamshedpur പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. ബിദ്യുത് ബാരൻ മഹാതോ 6,79,632 59.40 +15.16 JMM ചംപൈ സോരൻ 3,77,542 33.00 +19.84 AITC അഞ്ജന മഹാതോ 9,518 0.83 AMB അങ്ഗദ് മഹാതോ 6,665 0.58 -0.44 Right to Recall Party മഹേഷ് കുമാ‍ർ 2481 0.22 N/A Majority 3,02,090 26.4 +16.88 Turnout 11,44,427 67.19 +0.86 ബി.ജെ.പി. hold Swing 16.88 2014 2014 Indian general elections : Jamshedpur പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. ബിദ്യുത് ബാരൻ മഹാതോ 4,64,153 44.24 +27.91 JVM(P) ഡോ. അജയ് കുമാർ 3,64,277 34.72 -2.66 JMM നിരൂപ് മഹന്തി 1,38,109 13.16 -2.49 AMB അംഗദ് മഹാതോ 12,632 1.20 AAP കുമാർ‍ ചന്ദ്ര മരാടി 7,145 0.68 NOTA നോട്ട 15,629 1.49 Majority 99,876 9.52 Turnout 10,49,140 66.33 ബി.ജെ.പി. gain from JVM(P) Swing 2011 ഉപതിരഞ്ഞെടുപ്പ് Bye-election, 2011: Jamshedpur പാർട്ടി സ്ഥാനാർത്ഥി വോട്ടുകൾ % ±% JVM(P) ഡോ. അജോയ് കുമാർ 2,76,582 37.38 ബി.ജെ.പി. ദിനേശാനന്ദ് ഗോസ്വാമി 1,20,856 16.33 JMM സുധീ‍ർ മഹാതോ 1,15,799 15.65 AJSU അഷ്ടിക് മഹാതോ 99,058 13.39 കോൺഗ്രസ് ബന്ന ഗുപ്ത 49,137 6.64 സി.പി.ഐ. എസ്. കെ. ഗോഷാൽ 12,646 1.71 Majority 1,55,726 21.05 Turnout 7,40,003 52.94 +1.82 JVM(P) gain from ബി.ജെ.പി. Swing 2009 2009 Indian general elections : Jamshedpur പാർട്ടി സ്ഥാനാർത്ഥി വോട്ടുകൾ % ±% ബി.ജെ.പി. അർജുൻ മുണ്ഡ 3,19,620 45.30 JMM സുമൻ മഹാതോ 1,99,957 28.34 JVM(P) അരവിന്ദ് കുമാ‍ർ സിങ് 79,089 11.21 AJSU ശൈലേന്ദ്ര മഹാതോ 37,400 5.30 Majority 1,19,663 16.96 Turnout 7,05,568 51.12 ബി.ജെ.പി. gain from JMM Swing ഇതും കാണുക കിഴക്കൻ സിംഗ്ഭും ജില്ല ലോക്സഭയിലെ മണ്ഡലങ്ങളുടെ പട്ടിക കുറിപ്പുകൾ ബാഹ്യ ലിങ്കുകൾ 2019 ലോക്സഭാ തിരഞ്ഞെടുപ്പ് ഫലം ജംഷഡ്പൂർ ലോക്സഭാ മണ്ഡലത്തിൽ
22°48′N 86°11′E ﻿ / ﻿ 22.80°N 86.19°E ﻿ / 22.80; 86.19
ചന്ദ്രലേഖ(അതിശക്വരീച്ഛന്ദസ്സ്)
ഇതോരു മലയാള ഭാഷ വൃത്തമാണ് ചന്ദലേഖ(അതിശക്വരീച്ഛന്ദസ്സ്) ലക്ഷണം
ലളിതപദംനജജം യഗണാഢ്യം.
ഇതിനു 'താമരസമെന്നും പേർ പറയും.
രാജരാജവർമ്മയൂടെ വൃത്തമഞ്ജരി എന്ന പുസ്തകത്തിലെ ഒരു വൃത്തമാണിത്.
ചന്ദ്രരേഖ
ഒരു മലയാളവൃത്തം ചന്ദ്രരേഖ ലക്ഷണം “ രേഫമഞ്ചൊന്നു ചേർന്നെങ്കിലോ ചന്ദ്രരേഖാഖൃമാം. ”
അവലംബം ↑ വൃത്തമജ്ഞരി.
ആർ. രാജരാ‍ജവർമ്മ വൃത്തമഞ്ജരിയിലെ വൃത്തങ്ങൾ
ചന്ദ്രലക്ഷ
ഒരു സങ്കര ഇനം തെങ്ങാണ് ചന്ദ്രലക്ഷ.
ലക്ഷദ്വീപ് ഓർഡിനറി മാതൃവൃക്ഷവും ചാവക്കാട് ഓറഞ്ച് പിതൃവൃക്ഷവുമാണ്.
ആറ് വർഷംകൊണ്ട് ഇത് വിളവ് നൽകും.
ശരാശരി വിളവ് 109 തേങ്ങ.
കൊപ്രയുടെ അളവ് 195 ഗ്രാം.
പ്രതിവർഷം 21 കിലോ കൊപ്ര ലഭിക്കുന്നു.
വരൾച്ചയെ പ്രതിരോധിക്കാൻ ശേഷിയുണ്ട്.
ചന്ദ്രലേഖ ഇംഗ്ലീഷ് വിലാസം https://ml.wikipedia.org/wiki/Chandralekha
ഫാസിൽ നിർമ്മിച്ച് പ്രിയദർശന്റെ സംവിധാനത്തിൽ 1997 ൽ പുറത്തിറങ്ങിയ ഒരു മലയാളചലച്ചിത്രമാണ് ചന്ദ്രലേഖ .
1980 കളുടെ അവസാനത്തിലും 1990 കളുടെ തുടക്കത്തിലും ജനപ്രിയമായിരുന്ന ശ്രീനിവാസൻ - മോഹൻലാൽ ജോടിയുടെ കുറച്ച് വർഷങ്ങൾക്ക് ശേഷമുള്ള തിരിച്ചുവരവായിരുന്നു ഈ ചിത്രം.
പ്രിയദർശൻ - മോഹൻലാൽ ടീമിന്റെ താളവട്ടം (1986), ചിത്രം (1988), കിലുക്കം (1991), അദ്വൈതം (1991), തേന്മാവിൻ കൊമ്പത്ത് (1994) എന്നിവക്ക് ശേഷം ഏറ്റവും കൂടുതൽ കളക്ഷൻ നേടിയ ആറാമത്തെ ചിത്രമായിരുന്നു ഇത്.1995-ൽ പുറത്തിറങ്ങിയ ഹോളിവുഡ് ചിത്രമായ വൈൽ യു വേർ സ്ലീപ്പിംഗിൽ നിന്ന് പ്രചോദനം ഉൾക്കൊണ്ടാണ് ചിത്രത്തിന്റെ പ്രധാന ഇതിവൃത്തം.
അപ്പു( മോഹൻലാൽ ) എന്ന തൊഴിലില്ലാത്ത വ്യക്തി ചന്ദ്രയുടെ ജീവൻ രക്ഷിക്കുകയും ആശുപത്രിയിൽ കൊണ്ടുപോകുകയും ചെയ്യുമ്പോൾ, അവളുടെ ബന്ധുക്കൾ അവനെ ഭർത്താവായി തെറ്റിദ്ധരിക്കുന്നു.
വായ്പ തിരിച്ചടയ്ക്കാൻ ആവശ്യമായതിനാൽ പണം നേടാൻ കഴിയുമെന്ന് കരുതുന്നതിനാൽ അവൻ ഭർത്താവായി അഭിനയിക്കുന്നു.
അഭിനേതാക്കൾ മോഹൻലാൽ - അപ്പുക്കുട്ടൻ മേനോൻ സുകന്യ - ചന്ദ്ര പൂജ ബത്ര - ലേഖ നെടുമുടി വേണു - ഉദയവർമ്മ (ചന്ദ്രയുടെ അച്ഛൻ) ഇന്നസെന്റ് - ഇരവിക്കുട്ടിപ്പിള്ള (ലേഖയുടെ അച്ഛൻ) സുകുമാരി ശ്രീനിവാസൻ - നൂറുദ്ദീൻ (അപ്പുക്കുട്ടന്റെ സുഹൃത്ത്) കൊച്ചിൻ ഹനീഫ ടി. പി. മാധവൻ റീന അഗസ്റ്റിൻ സാദിഖ് മാമൂക്കോയ - നൂറുദ്ദീന്റെ അമ്മാവൻ കുതിരവട്ടം പപ്പു - കണക്കപ്പിള്ള മണിയൻപിള്ള രാജു - ബാങ്ക് മാനേജർ അനിൽ കപൂർ - അതിഥി താരം ചാന്ദ്നി ഗാനങ്ങൾ
ഗിരീഷ് പുത്തഞ്ചേരിയാണ് ഈ ചിത്രത്തിലെ ജനപ്രിയഗാനങ്ങൾ രചിച്ചത്.
ഈ ചിത്രത്തിലെ ഗാനങ്ങൾക്ക് ഈണം നൽകിയത് ബേണി ഇഗ്നേഷ്യസ് ആണ്.
നമ്പർ ഗാനം ഗായകർ 1 അപ്പുക്കുട്ടാ തൊപ്പിക്കാരാ എം. ജി. ശ്രീകുമാർ , കെ. എസ്. ചിത്ര 2 അമ്മൂമ്മക്കിളി കെ. എസ്. ചിത്ര 3 മാനത്തെ ചന്ദിരനൊത്തൊരു എം. ജി. ശ്രീകുമാർ , മാൽഗുഡി ശുഭ , കോറസ് 4 ഇന്നലെ മയങ്ങുന്ന സുജാത 5 താമരപ്പൂവിൽ എം. ജി. ശ്രീകുമാർ മറ്റ് ഭാഷകളിലെ പതിപ്പുകൾ
ചന്ദ്രലേഖ 1998 ൽ അതേ പേരിൽ തെലുങ്കിലേക്ക് റീമേക്ക് ചെയ്തു, മോഹൻലാലിന്റെ വേഷം നാഗാർജുന അവതരിപ്പിച്ചു.
2000 ൽ രാജ് കൻവാർ സംവിധാനം ചെയ്ത സൽമാൻ ഖാൻ അഭിനയിച്ച ഹർ ദിൽ ജോ പ്യാർ കരേഗ എന്ന പേരിൽ ഇത് ഹിന്ദിയിലേക്ക് റീമേക്ക് ചെയ്തു.
രമേശ് അരവിന്ദ് നായകനായ ഹേ സരസു എന്ന പേരിൽ ഇത് കന്നഡയിലേക്ക് റീമേക്ക് ചെയ്തു.
എ വെങ്കിടേഷ് സംവിധാനം ചെയ്ത സുമ്മ നച്ചുനു ഇരുക്ക് എന്ന പേരിൽ കഥ തമിഴിലേക്കും സ്വീകരിച്ചിരിക്കുന്നു.
നുറുങ്ങുകൾ ബോളിവുഡ് നടനായ അനിൽ കപൂർ ഈ ചിത്രത്തിൽ അതിഥിതാരമായി എത്തുന്നുണ്ട്.
മാനസികരോഗിയായ അദ്ദേഹത്തിന്റെ കഥാപാത്രത്തെ യഥാർത്ഥ ആൽഫിയായി അപ്പുക്കുട്ടൻ നായർ തെറ്റിദ്ധരിക്കുന്നു.
ഈ ചിത്രം തെലുങ്കിൽ ചന്ദ്രലേഖ എന്ന പേരിൽത്തന്നെ പുനർനിർമ്മിച്ചു.
നാഗാർജ്ജുനയാണ് ആ ചിത്രത്തിലെ നായകൻ.
സൽമാൻ ഖാൻ അഭിനയിച്ച ഹർ ദിൽ ജോ പ്യാർ കരേഗ എന്ന ഹിന്ദി ചിത്രമായി ഈ ചിത്രം അനൗദ്യോഗികമായി പുനർനിർമ്മിച്ചു.
പവർ സ്റ്റാർ ശ്രീനിവാസൻ അഭിനയിച്ച സുമ്മാ നച്ച്‌നു ഇരിക്കു മൂവി എന്ന തമിഴ് ചിത്രത്തിൽ ഈ ചിത്രത്തിന്റെ കഥ ചേർത്തിട്ടുണ്ട്.
പുറത്തിറങ്ങിയ ആദ്യ വാരം തന്നെ റെക്കോർഡ് ബ്രേക്കിംഗ് കളക്ഷനോടെ ഈ ചിത്രം വലിയൊരു ഹിറ്റായി മാറി.
അതിനു ശേഷം ആ വർഷത്തിലെ തന്നെ ഏറ്റവും കൂടുതൽ പണം നേടിയ ചിത്രങ്ങളിലൊന്നായി ഈ ചിത്രം മാറി.
തിരുവനന്തപുരത്തെ കൃപയിൽ ഈ ചിത്രം 162 ദിവസങ്ങൾ പ്രദർശിപ്പിക്കുകയും ₹ 68 ലക്ഷം ഗ്രോസ് നേടുകയും ചെയ്തു.
പുറത്തേക്കുള്ള കണ്ണികൾ ചന്ദ്രലേഖ ഇന്റർനെറ്റ് മൂവി ഡാറ്റാബേസിൽ
ചന്ദ്രയാൻ-2 ഇംഗ്ലീഷ് വിലാസം https://ml.wikipedia.org/wiki/Chandrayaan-2
ഇന്ത്യൻ സ്പേസ് റിസർച്ച് ഓർഗനൈസേഷൻ ഏറ്റെടുത്ത് നിർമ്മിക്കാൻ തീരുമാനിച്ച രണ്ടാമത്തെ ചാന്ദ്രപര്യവേക്ഷണ ദൗത്യമാണ് ചന്ദ്രയാൻ-2 ( സംസ്കൃതം : चन्द्रयान-२, വിവ: ചന്ദ്ര-യാനം pronunciation ⓘ ).
റോബോട്ടുകൾ കൂടി ഉൾപ്പെടുന്ന ഈ ദൗത്യത്തിന്റെ  ചെലവ്  978 കോടി രൂപയാണ്.
ചാന്ദ്രപേടകവും  ലാന്ററും റോവറും അടങ്ങുന്ന ചന്ദ്രയാൻ-2 ജി.എസ്.എൽ.വി. മാർക്ക് III വിക്ഷേപണ വാഹനം ഉപയോഗിച്ചാണ് വിക്ഷേപിച്ചിട്ടുള്ളത്.
ചക്രങ്ങൾ ഘടിപ്പിച്ച റോവർ ചന്ദ്രോപരിതലത്തിലെ പാറകളുടെയും മണ്ണിന്റേയും തത്സമയ രസതന്ത്രപഠനത്തിന് സഹായിക്കുന്നു.
ഈ വിവരങ്ങൾ ചന്ദ്രയാൻ-2 പേടകത്തിന്റെ സഹായത്തോടെ ഭൂമിയിലേയ്ക്ക് അയയ്ക്കപ്പെടുകയും ചെയ്യും.
ചന്ദ്രയാൻ 1-ന്റെ വിജയത്തിനു കാരണമായ ഡോ. മയിൽസ്വാമി അണ്ണാദുരൈയുടെ നേതൃത്വത്തിലുള്ള ദൗത്യസംഘമാണ് ചന്ദ്രയാൻ 2-നു വേണ്ടി പ്രവർത്തിക്കുന്നത്.
ചന്ദ്രജലത്തിന്റെ സ്ഥാനവും സമൃദ്ധിയും മാപ്പ് ചെയ്യുക എന്നതാണ് പ്രധാന ശാസ്ത്രീയ ലക്ഷ്യം.
2019 സെപ്റ്റംബർ 7 നു പുലർച്ചെ നടന്ന സേഫ്റ്റ് ലാന്റിങിന്റെ അവസാനഘട്ടത്തിൽ ചന്ദ്രോപരിതലത്തിനു 2.1 കിലോമീറ്റർ ഉയരത്തിൽ വെച്ച് വിക്രം ലാന്ററുമായുള്ള ബന്ധം ചന്ദ്രയാൻ 2 -ന്റെ പ്രധാനഭാഗമായ ഓർബിറ്ററിനു നഷ്ടപ്പെട്ടു.
ഇന്ത്യൻ ബഹിരാകാശ ഗവേഷണസംഘടനയുടെ ചെയർമാൻ ഡോ. കെ ശിവൻ 7 ആം തിയതി പുലർച്ചെ 2.18 ഇക്കാര്യം അറിയിക്കുകയായിരുന്നു.
ഇതേ ദിവസം രാവിലെ 1.23 നു ചന്ദ്രോപരി തലത്തിൽ ഇറങ്ങുവാൻ ആയിരുന്നു പദ്ധതി ഉണ്ടായിരുന്നത്.
ഇന്ത്യൻ പ്രധാനമന്ത്രി മൻമോഹൻസിംഗിന്റെ അധ്യക്ഷതയിൽ  2008 സപ്തംബർ 18 നു നടന്ന യൂണിയൻ കാബിനറ്റ് സമ്മേളനത്തിൽ ഇന്ത്യാ ഗവൺമെന്റ് ചന്ദ്രയാൻ 2 ദൗത്യം അംഗീകരിച്ചത്.
12 നവംബർ 2007ൽ ഐ. എസ്. ആർ. ഓ-യുടേയും റഷ്യൻ ഫെഡറൽ സ്പേസ് ഏജൻസിയുടേയും (ROSKOSMOS) പ്രതിനിധികൾ ചന്ദ്രയാൻ 2 പദ്ധതിയിൽ ഒരുമിച്ചു പ്രവർത്തിക്കാൻ ഒരു കരാറിൽ ഒപ്പുവച്ചു.
ഐ.എസ്.ആർ.ഓയ്ക്ക് പേടകത്തിന്റെയും റോസ്കോസ്മോസിന് ലാന്ററിന്റെയും റോവറിന്റെയും പ്രധാനചുമതല ലഭിച്ചു.
ഇരു രാജ്യങ്ങളിലേയും ശാസ്ത്രജ്‍ഞന്മാരുടെ കൂട്ടായ പരിശ്രമത്തിന്റെ ഫലമായി പേടകത്തിന്റെ രൂപകൽപ്പന ആഗസ്റ്റ് 2009 ആയപ്പോഴേയ്ക്കും അവസാനിച്ചു.
എന്നാൽ റഷ്യക്ക് നിശ്ചിത സമയത്ത് ലാൻഡർ വികസിപ്പിച്ചെടുക്കാൻ സാധിച്ചില്ല.
പിന്നീട് റഷ്യ ഈ ചാന്ദ്രദൗത്യത്തിൽ നിന്ന് പിന്മാറുകയും ഇന്ത്യ സ്വതന്ത്രമായി ഈ ദൗത്യം പൂർത്തിയാക്കുവാൻ തീരുമാനിക്കുകയും ചെയ്യ്തു.
ലക്ഷ്യങ്ങൾ ചന്ദ്രയാൻ 2 ടീസർ (ചലച്ചിത്രം)
ചാന്ദ്ര ഉപരിതലത്തിൽ മൃദുവായി ഇറങ്ങാനുള്ള കഴിവ് പ്രകടിപ്പിക്കുകയും ഉപരിതലത്തിൽ ഒരു റോബോട്ടിക് റോവർ പ്രവർത്തിപ്പിക്കുകയും ചെയ്യുക എന്നതാണ് ചന്ദ്രയാൻ -2 ന്റെ പ്രാഥമിക ലക്ഷ്യങ്ങൾ.
ചാന്ദ്ര ഭൂപ്രകൃതി, ധാതുശാസ്‌ത്രം, മൂലക സമൃദ്ധി, ചന്ദ്ര എക്‌സോസ്‌ഫിയർ, ഹൈഡ്രോക്സൈൽ, വാട്ടർ ഐസ് എന്നിവയും ശാസ്ത്രീയ ലക്ഷ്യങ്ങളിൽ ഉൾപ്പെടുന്നു.
ഓർബിറ്റർ ചാന്ദ്ര ഉപരിതലത്തെ മാപ്പ് ചെയ്യുകയും അതിന്റെ 3D മാപ്പുകൾ തയ്യാറാക്കാൻ സഹായിക്കുകയും ചെയ്യും.
ഓൺ‌ബോർഡ് റഡാർ ഉപരിതലത്തെ മാപ്പ് ചെയ്യും.
ഇന്ത്യ ഒരു ലാന്ററും റോവറും രൂപകൽപ്പന ചെയ്യുകയും നിർമ്മിക്കുകയും ചെയ്തു.
ചന്ദ്രന് മുകളിൽ സഞ്ചാരപഥത്തിൽ പേടകം എത്തിയതിനു ശേഷം റോവർ ഉൾക്കൊള്ളുന്ന ലാന്റർ പേടകത്തിൽ നിന്ന് വേർപെടുകയും ചാന്ദ്രമണ്ണിൽ ഇറങ്ങുകയും ചെയ്യും.
അതിനു ശേഷം റോവർ ലാന്ററിന്റെ ഉയർന്ന ഭാഗത്തു നിന്ന് വേർപെടും.
ആണവോർജമുപയോഗിച്ച് ചന്ദ്രയാൻ 2 പേടകത്തെ നിയന്ത്രിക്കുന്നതിനുള്ള പ്രായോഗിക പഠനങ്ങൾ ഐ. എസ്. ആർ. ഓ. നടത്തിയിരുന്നു.
നാസയും ഇ.
എസ്. എയും പേടകത്തിന് ചില സാങ്കേതിക ഉപകരണങ്ങൾ നൽകിക്കൊണ്ട് ഈ ദൌത്യത്തിൽ പങ്കാളികളാകും.
ഈ തീരുമാനം അവർ ഐ. എസ്. ആർ. ഓ. യെ അറിയിച്ചിരുന്നു.
എന്നാൽ ഭാരനിയന്ത്രണമുള്ളതിനാൽ ഈ ഉപകരണങ്ങൾ ദൗത്യത്തിൽ ഉൾപ്പെടുത്താൻ ഇസ്രോയ്ക്ക് സാധിച്ചില്ല.
പേലോഡ്
ഓർബിറ്ററിനുവേണ്ടി അഞ്ചും, ലാൻഡറിന് നാലും, റോവറിന് രണ്ടുമായി പതിനൊന്ന്  ശാസ്ത്രീയ ഉപകരണങ്ങൾ   ഐ.എസ്.ആർ.ഓ തിരഞ്ഞെടുത്തിട്ടുണ്ട്.
ഓർബിറ്ററിനായി ചില ശാസ്ത്രീയ ഉപകരണങ്ങൾ നൽകി നാസയും ഇസയും ഈ ദൗത്യത്തിൽ പങ്കെടുക്കുമെന്ന് ആദ്യം റിപ്പോർട്ട് ചെയ്യപ്പെട്ടിരുന്നു.
പക്ഷേ ഭാരനിയന്ത്രണം കാരണം ഈ ദൗത്യത്തിൽ വിദേശ പേലോഡുകൾ വഹിക്കില്ലെന്ന് 2010-ൽ ഇസ്‌റോ വ്യക്തമാക്കി.
എന്നിരുന്നാലും, ദൗത്യം ആരംഭിക്കുന്നതിന് ഒരു മാസം മുമ്പുള്ള ഒരു പുതുക്കിയ വിവരപ്രകാരം, ചന്ദ്രനിലേക്കുള്ള കൃത്യമായ ദൂരം അളക്കാൻ ശാസ്ത്രജ്ഞരെ സഹായിക്കുന്നതിന് നാസയിൽ നിന്നുള്ള ഒരു ചെറിയ ലേസർ റിട്രോഫ്ലെക്റ്റർ ലാൻഡറിന്റെ പേലോഡിലേക്ക് ചേർത്തിട്ടുണ്ട്.
ഓർബിറ്റർ
100 കിലോമീറ്റർ ഉയരത്തിൽ ഓർബിറ്റർ ചന്ദ്രനെ പരിക്രമണം ചെയ്യും.
അഞ്ച് ഉപകരണങ്ങൾ ഈ ദൗത്യത്തിൽ ഓർബിറ്റർ വഹിക്കും.
ഓർബിറ്റിന്റെ ഘടന ഹിന്ദുസ്ഥാൻ എയറോനോട്ടിക്സ് ലിമിറ്റഡ് നിർമ്മിക്കുകയും 2015 ജൂൺ 22-ന് ഇന്ത്യൻ സ്പേസ് റിസർച്ച് ഓർഗനൈസേഷൻ സാറ്റലൈറ്റ് സെന്ററിൽ എത്തിക്കുകയും ചെയ്തു.
മിഷൻ  ലാൻഡർ അഥവാ വിക്രം ലാൻഡർ
മിഷന്റെ ലാൻഡറിനെ വിക്രം എന്നാണ് വിളിക്കുന്നത്.
( സംസ്കൃതം : विक्रम , അക്ഷരാർത്ഥം ' Valour ' ) Pronunciation ⓘ ഇന്ത്യൻ ബഹിരാകാശ പദ്ധതിയുടെ പിതാവായി എലായാപ്പോഴുധ കണക്കാക്കപ്പെടുന്ന വിക്രം സാരാഭായിയുടെ (1919-1971)  പേരാണ്  ലാഡറിന് കൊടുത്തിട്ടുള്ളത്.
സേഫ്റ്റ് ലാന്റിങിന്റെ അവസാനഘട്ടത്തിൽ സെപ്റ്റംബർ മാസം 7 ആം തിയതി പുലർച്ചെ ചന്ദ്രോപരിതലത്തിനു 2.1 കിലോമീറ്റർ ഉയരത്തിൽ വെച്ച് വിക്രം ലാന്ററുമായുള്ള ബന്ധം ചന്ദ്രയാൻ 2 -ന്റെ പ്രധാനഭാഗമായ ഓർബിറ്ററിനു നഷ്ടപ്പെട്ടു.
മിഷൻ റോവർ  അഥവാ പ്രഗ്യാൻ റോവർ
മിഷന്റെ റോവറിനെ പ്രഗ്യാൻ എന്നാണ് വിളിക്കുന്നത് ( സംസ്കൃതം : प्रज्ञान , അക്ഷരാർത്ഥം ' Wisdom ' ) Pronunciation ⓘ .
റോവറിന്റെ ഭാരം ഏകദേശം 27 കിലോഗ്രാമാണ്.
സൗരോർജ്ജത്തിലാണ് റോവർ പ്രവർത്തിക്കുന്നത് .
റഷ്യ രൂപകൽപ്പന ചെയ്യുന്ന അമ്പതു കി.
ഗ്രാം റോവറിന് ആറ് ചക്രങ്ങൾ‌ ഉണ്ടായിരിക്കും.
അത് സൌരോർജത്തിലായിരിക്കും പ്രവർത്തിക്കുന്നത്.
അത് തെക്ക് വടക്ക് ധ്രുവങ്ങളിൽ ഏതെങ്കിലുമൊന്നിൽ ഇറങ്ങുകയും ഒരു വർഷത്തേയ്ക്ക് പ്രവർത്തിക്കുകയും ചെയ്യും.
റോവർ പരമാവധി 360m/h വേഗതയിൽ 150 കി.
വരെ സഞ്ചരിക്കും.
ഐ.എസ്.ആർ.ഒ.യുടെ ചരിത്രത്തിലെ ഏറ്റവും സങ്കീർണമായ ദൗത്യമായാണ് ചന്ദ്രയാൻ-2 വിക്ഷേപണം അറിയപ്പെടുന്നത്.
3.8 ടണ്ണാണ് പേടകത്തിന്റെ ഭാരം.
ദൗത്യം വിജയിച്ചാൽ ചന്ദ്രന്റെ ദക്ഷിണധ്രുവത്തിൽ പര്യവേക്ഷണപേടകമിറക്കുന്ന ആദ്യരാജ്യമാകും ഇന്ത്യ.
ശ്രീഹരിക്കോട്ടയിൽ നിന്നുള്ള വിക്ഷേപണത്തിനു ശേഷം ഓർ‌ബിറ്റർ ചന്ദ്രനു 100 കിലോമീറ്റർ മുകളിലുള്ള ഭ്രമണപഥത്തിലെത്തും.
തുടർന്ന് റോവർ ഉൾപ്പെടെയുള്ള ലാൻഡർ മൊഡ്യൂൾ വിട്ടുമാറി ചന്ദ്രോപരിതലത്തിലേക്കു പറന്നിറങ്ങും.
ചന്ദ്രനിൽ എത്തിയശേഷം ലാൻഡറിൽ നിന്നു റോവർ വേർപെട്ട് ഉപരിതലത്തിലേക്കിറങ്ങി പര്യവേക്ഷണം നടത്തും.
കഴിഞ്ഞ മെയ് മാസത്തിലാണ് വിക്ഷേപണം നടത്താൻ ആദ്യം നിശ്ചയിച്ചിരുന്നത്.
എന്നാൽ ഇസ്രായേലിന്റെ പര്യവേക്ഷണമായ ഫാൽകൺ ദൗത്യം ചന്ദ്രനിൽ ഇടിച്ചിറങ്ങി പരാജയപ്പെട്ടിരുന്നു.
ഈ പരാജയം വിലയിരുത്തി കൂടുതൽ പരീക്ഷണങ്ങളും പ്രതിസന്ധി നേരിടാനുള്ള മാർഗങ്ങളും പഠിച്ചതിന് ശേഷമാണ് ചന്ദ്രയാൻ-2 ദൗത്യത്തെ വിക്ഷേപിക്കാനൊരുങ്ങിയിരുന്നത്.
ചന്ദ്രയാൻ -2 വിക്ഷേപണം ആദ്യം 14 ജൂലൈ 2019 ന് (15 ജൂലൈ 2019 2:51 IST) ന് ഷെഡ്യൂൾ ചെയ്തിരുന്നു.
എന്നാൽ ലോഞ്ചറിലെ സാങ്കേതിക തകരാർ കാരണം വിക്ഷേപണം ആരംഭിക്കുന്നതിന് 56 മിനിറ്റ് മുമ്പ് റദ്ദാക്കി.
പിന്നീട് ജൂലൈ 22ആം തീയതി പുതിയ വിക്ഷേപണ തീയതിയായി തീരുമാനിക്കുകയും 22 ന് ഇന്ത്യൻ സമയം ഉച്ചയ്ക്ക് 2.43ന് ചന്ദ്രയാൻ 2 വിജയകരമായി വിക്ഷേപിക്കുകയും ചെയ്തു.
മുത്തയ്യ വനിതയാണ് പ്രോജക്ട് ഡയറക്ടർ.
ഋതു കരിഘൽ ആണ്  മിഷൻ ഡയറക്ടർ.
2019 സെപ്തംബർ ഏഴിന് പുലർച്ചെ 1:30നും 2.30നും ഇടയിലായിരിക്കും ചന്ദ്രയാൻ-2 ചന്ദ്രോപരിതലത്തിൽ സോഫ്​റ്റ് ലാൻഡിംഗ് നടത്തുക.
ചന്ദ്രന്റെ ദക്ഷിണ ധ്രുവത്തിലെ മാൻസിനസ് സി, സിംപ്ലിയസ് എൻ ഗർത്തങ്ങളുടെ ഇടയിലാണ് വിക്രം ലാൻഡർ ഇറക്കുന്നത്.
മിഷൻ ചന്ദ്രയാൻ ചന്ദ്രയാൻ -2 ന്റെ ആനിമേഷൻ ജിയോസെൻട്രിക് ഘട്ടം സെലനോസെൻട്രിക് ഘട്ടം ചന്ദ്രയാൻ -2 ന്റെ മൊത്തത്തിലുള്ള ചലനം Earth · Moon · Chandrayaan-2 സംഘം
ചന്ദ്രയാൻ -2 പദ്ധതിയുടെ പ്രധാന പങ്കുവഹിച്ച ശാസ്ത്രജ്ഞരെയും എഞ്ചിനീയർമാരെയും പട്ടിക ചുവടെ ചേർക്കുന്നു: മുത്തയ്യ വനിത - പ്രോജക്ട് ഡയറക്ടർ, ചന്ദ്രയാൻ -2 റിതു കരിധാൾ - മിഷൻ ഡയറക്ടർ, ചന്ദ്രയാൻ -2 ചന്ദ്രകാന്ത കുമാർ - ഡെപ്യൂട്ടി പ്രോജക്ട് ഡയറക്ടർ, ചന്ദ്രയാൻ -2 ഇതും കാണുക ചാന്ദ്രപര്യവേഷണം ചന്ദ്രയാൻ-1 മാർസ് ഓർബിറ്റർ മിഷൻ ജി.എസ്.എൽ.വി. III ജിസാറ്റ്-9 അവലംബം പുറത്തേയ്ക്കുള്ള കണ്ണികൾ ഇന്ത്യൻ ബഹിരാകാശ ഗവേഷണ സംഘടനയുടെ ഔദോഗിക ക്യാമ്പയിൻ പേജ് Archived 2019-07-29 at the Wayback Machine .
ചന്ദ്രയാൻ-3 ഇംഗ്ലീഷ് വിലാസം https://ml.wikipedia.org/wiki/Chandrayaan-3
ചന്ദ്രയാൻ-2ന്റെ വിക്ഷേപണ വിജയത്തെ തുടർന്ന് ചന്ദ്രോപരിതലത്തിലെ പാറയും മണ്ണും ഭൂമിയിലെത്തിച്ചു ഗവേഷണം നടത്താൻ ലക്ഷ്യമിടുന്ന ഇന്ത്യൻ സ്പേസ് റിസർച്ച് ഓർഗനൈസേഷൻ്റെ മൂന്നാമത്തെ ചാന്ദ്ര ദൗത്യമാണ് ചന്ദ്രയാൻ-3 .
14 ജൂലൈ 2023 ന് പദ്ധതി വിജയകരമായി വിക്ഷേപിച്ചു.
2023 ആഗസ്റ്റ് 23 വൈകുന്നേരം 6:4 ന് ചന്ദ്രയാൻ-3 വിജയകരമായി ചന്ദ്രനിൽ ഇറങ്ങി തയ്യാറെടുപ്പുകൾ
2022ൽ ബഹിരാകാശത്തേക്ക് മനുഷ്യനെ അയയ്‌ക്കാനുള്ള ഗഗൻയാൻ പദ്ധതിയുടെ പണിപ്പുരയിലാണ് ഇന്ത്യ.
അതിന് ശേഷമായിരിക്കും ചന്ദ്രയാൻ-3 യുടെ ഒരുക്കങ്ങൾ ശക്തമാക്കുക.
ചന്ദ്രയാൻ 2 പേടകത്തിലെ ലാൻഡറും റോവറും ചന്ദ്രനിലിറങ്ങി നടത്തുന്ന പരീക്ഷണഫലങ്ങൾ കൂടി അവലോകനം ചെയ്തശേഷം ചന്ദ്രയാൻ 3 രൂപകൽപന സംബന്ധിച്ച അന്തിമചർച്ചകൾ നടക്കും.
5 വർഷത്തിനകം പദ്ധതി നടപ്പാക്കാനാണു നിലവിലുള്ള തീരുമാനം.
ചന്ദ്രന്റെ ദക്ഷിണധ്രുവത്തിൽ നിന്നുള്ള മണ്ണും കല്ലും ശേഖരിച്ചു പഠനം നടത്താനാണ് ഈ പദ്ധതിയിലൂടെ ലക്ഷ്യമിടുന്നത്.
ഇസ്രോയുടെ ജി.എസ്.എൽ.വി. മാർക്ക് 3 റോക്കറ്റ് തന്നെയായിരിക്കും പര്യവേക്ഷണ വാഹനം.
എന്നാൽ, ചന്ദ്രനിൽ നിന്നു സാംപിളുകൾ ശേഖരിച്ച് തിരികെയെത്തിക്കുക നിലവിലെ സാങ്കേതികവിദ്യയനുസരിച്ചു വലിയ വെല്ലുവിളിയാണ്.
ജപ്പാൻ എയ്റോ സ്പേസ് എക്സ്പ്ലൊറേഷൻ ഏജൻസിയാണു ചന്ദ്രയാൻ 3 ദൗത്യത്തിൽ ഇസ്രോയുമായി സഹകരിക്കുക.
മിഷൻ പ്രൊഫൈൽ